section_heading: Pravnička i svećenička služba
paragraph_text: Godine 1506. otišao je u Rim i preuzeo službu apostolskog protonotara, pisara i pravnika za pontifikata pape Julija II. (1503. – 1513.) kojem je pomogao u izmirenju s Venecijom. Postao je aktivan član rimskog Oratorija božanske ljubavi i uključio se u njihove molitve i dvorenje bolesnika. Za svećenika je zaređen 30. rujna 1516. godine u rimskoj bazilici sv. Marije Velike. U božićnom razdoblju imao je u toj bazilici viđenje, za kojeg mu je Blažena Djevica Marija pružila dijete Isusa. Godine 1518. vratio se u rodnu Vicenzu, u kojoj je mnogo učinio za procvat istinske pobožnosti u raznim bratovštinama. Svoju djelatnost proširio je i na Veronu i Veneciju. U Vicenzi i Veneciji osnovao je bolnice za neizlječive bolesnike.